Source: http://www.marvaco.se/fi/artikkelit/2013/08/15/marvacolle-ensimmainen-full-hd-flexo-sertifikaatti
Timestamp: 2019-11-22 10:13:40+00:00

Document:
Marvacolle ensimmäinen Full HD Flexo -sertifikaatti
julkaisuajankohta: 15.08.2013
Marvaco on saavuttanut pakkauspainomaailmassa tavoitellun Full HD Flexo -sertifikaatin, jonka myöntäjänä on toiminut belgialainen Esko. Aiemmin maailmassa saman on saavuttanut vain kaksi alan toimijaa. Marvacon saavuttama sertifikaatti on Pohjoismaissa ensimmäinen laatuaan.
Full HD Flexo on uutta teräväpiirtotekniikkaa, joka esiteltiin 2012. Eskon keväällä Marvacolle toimittaman Full HD Flexon mahdollistavan Inline UV2 –valotinasennuksen ansiosta repron palvelutaso harppasi värivoiman lisäksi eteenpäin erityisesti valoisan pään painopinnan hallinnassa sekä kuvan terävyydessä.
Aiemmista kehitysaskelista huolimatta fleksopainopinnan tasaisuus on tähän saakka kärsinyt kompromisseista tummien ja vaaleiden sävyalueiden toistamisessa. Värierottelun lähestyessä täyspeittopintaa ja valkoista edes HD Flexo ei ole yltänyt moitteettomaan sävytoistoon ja täyspeittopintojen toteutukseen.
Full HD Flexo laajentaa fleksopainatuksen rajoja jopa aiempaa HD Flexoa laajemmaksi. Ainutlaatuisella Full HD Flexon kuvanmuodostuksella saavutetaan hienovaraiset valoisan alueen painatukset, tasaiset rajattomasti nollaan päättyvät häiveet sekä erinomainen syväpainoa vastaava peittopinnan värivoima. Full HD Flexon toimivuus on jopa laajempi ja digitaalinen hallittavuus parempi kuin perinteisillä Flat-Top-Dot -menetelmillä saavutetut tulokset.
Kehityksen myötä Full HD Flexon saavutukset ovat murtaneet perinteisiä raja-aitoja ja tulokset mahdollistavat entistä helpommin esimerkiksi syväpainotöiden siirtämisen joustavampaan ja tehokkaampaan fleksopainatukseen.
Marvaco on tehnyt asiakkaidensa kanssa mittavan työn painolaadun kohottamisessa perinteisen HD Flexon avulla ja siitä on muodostunut alalle arvostettu laatustandardi. Suomen fleksopainoteollisuus on saanut kansainvälisissä vertailuissa arvostetun aseman, sillä Suomessa on eniten HD Flexo -sertifikaatteja maailmassa. Suomessa niitä on 21 kappaletta, joista Marvacolla asiakkaidensa kanssa 16 kappaletta.
Full HD Flexon sertifioinnin kriteerit ovat laadullisesti entistä vaativammat ja kvalifiointiprosessi kestää viikkoja, koska kriteerit vaativat useita erillisiä painotyönäytearviointeja. Marvaco on jo aloittanut suomalaisten painotalojen sertifioinnit, jotta Suomen fleksopainoteollisuus pysyy kansainvälisen kehityksen kärjessä.
HD-Flexo ja Full HD Flexo on belgialaisen Eskon kehittämä menetelmä, joka mahdollistaa muun muassa aiemmin fleksopainamisessa haastavina pidettyjen ongelmien ratkaisussa.
Lisätietoa: Tomi Havia: GSM +358 50 427 7613

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD